b'\n_START_ARTICLE_\nDubesaris\n_START_SECTION_\nEtimologija\n_START_PARAGRAPH_\nMiesto pavadinimas kilo i\xc5\xa1 totori\xc5\xa1ko \xc5\xbeod\xc5\xbeio Tembosarai arba Dembosarai, kurie rei\xc5\xa1kia \xe2\x80\x9eGeltonosios kalvos\xe2\x80\x9c._NEWLINE_Kita miesto pavadinimo kilm\xc4\x97s versija kildinama i\xc5\xa1 val\xc4\x8di\xc5\xb3 pavadinimo\xc2\xa0\xe2\x80\x93 dubasov, gaminam\xc5\xb3 i\xc5\xa1 \xc4\x85\xc5\xbeuolo.\n_START_SECTION_\nIstorija\n_START_PARAGRAPH_\nMiesto teritorijoje buvo rasti akmens am\xc5\xbeiaus paminklai, skit\xc5\xb3 kurganai (tarp j\xc5\xb3 ir skit\xc5\xb3 gimin\xc4\x97s, vald\xc5\xbeiusios VI\xc2\xa0\xe2\x80\x93 IV a. pr. m. e. vadov\xc5\xb3 kapai), Tripolio ir \xc4\x8cerniachovo kult\xc5\xabr\xc5\xb3, ankstyv\xc5\xb3j\xc5\xb3 viduram\xc5\xbei\xc5\xb3 paminklai ir slav\xc5\xb3-moldav\xc5\xb3 gyvenviet\xc4\x97s liekanos._NEWLINE_Pirm\xc4\x85 kart\xc4\x85 Dubesaris pamin\xc4\x97tas ma\xc5\xbedaug XVIII a. prad\xc5\xbeioje. \xc4\xae Rusijos imperijos sud\xc4\x97t\xc4\xaf gyvenviet\xc4\x97 pateko 1791\xc2\xa0m., o 1795\xc2\xa0m. gavo miesto status\xc4\x85. Dubesario ekonomikos vystymosi prad\xc5\xbeia buvo prekyba mi\xc5\xa1ku ir jo plukdymu._NEWLINE_1912\xc2\xa0m. \xc4\xafrengta tabako d\xc5\xbeiovinimo ir pakavimo vieta, v\xc4\x97liau tapusi tabako-fermentacijos gamykla. Nuo 1924\xc2\xa0m. Dubesaris priklaus\xc4\x97 Moldavijos ATSR. Tarpukariu mieste smarkiai vyst\xc4\x97si pramon\xc4\x97._NEWLINE_1941\xc2\xa0m. liepos 27 d., tuoj po Did\xc5\xbeiojo T\xc4\x97vyn\xc4\x97s karo prad\xc5\xbeios, Dubesaris buvo u\xc5\xbeimtas vokie\xc4\x8di\xc5\xb3-rumun\xc5\xb3 kari\xc5\xb3. Okupantai prad\xc4\x97jo naikinti \xc5\xbeydus. Tabako-fermentacijos gamyklos teritorijoje buvo \xc4\xafrengtas \xc5\xbeyd\xc5\xb3 getas. Rugpj\xc5\xab\xc4\x8dio pabaigoje \xc4\xaf miest\xc4\x85 atvyko vokie\xc4\x8di\xc5\xb3 baud\xc5\xbeiamasis dalinys. 1941\xc2\xa0m., nuo rugs\xc4\x97jo 12 iki 28 d. mieste buvo buvo su\xc5\xa1audyta nuo 6 iki 8 t\xc5\xabkst. \xc5\xbemoni\xc5\xb3, bet be s\xc4\x85ra\xc5\xa1o nebuvo galima nustatyti tikslaus \xc5\xbeuvusi\xc5\xb3 skai\xc4\x8diaus. Po Dubesario i\xc5\xa1silaisvinimo, u\xc5\xbe miesto buvo rasta 12 kapavie\xc4\x8di\xc5\xb3, kuri\xc5\xb3 ilgis 15\xc2\xa0m, ilgis ir plotis po 4\xc2\xa0m ir dar viena tokia pati kapaviet\xc4\x97 prie miesto ligonin\xc4\x97s. Pagal apytikrius skai\xc4\x8diavimus, okupacijos metu, mieste buvo nu\xc5\xbeudyta daugiau kaip 9 t\xc5\xabkst. \xc5\xbemoni\xc5\xb3. Mieste liko apie 500 gyventoj\xc5\xb3. Karo metu mieste veik\xc4\x97 pogrindin\xc4\x97s patriotin\xc4\x97s Mol\xc4\x8dianovo ir Kulikovo, De\xc5\xa1ovogo ir Nadvodskio grup\xc4\x97s._NEWLINE_1951\xc2\xa0m. prasid\xc4\x97jo Dubesario HE statyba. Statybos vadovu buvo \xc5\xa0utikovas, kurio vardu pavadinta miesto gatv\xc4\x97. 1954\xc2\xa0m., 48 MW galios elektrin\xc4\x97 prad\xc4\x97jo darb\xc4\x85._NEWLINE_Mieste veikia siuvimo fabrikas, gel\xc5\xbebetonio gamykla, fermentacinis tabako kombinatas, vyno kombinatas Vyno aromatas. Miesto apylink\xc4\x97se veikia klin\xc4\x8di\xc5\xb3 kasyklos. Mieste veikia 5 mokyklos ir 2 pradin\xc4\x97s profesin\xc4\x97s mokyklos. Tarybiniais laikais miesto apylink\xc4\x97se buvo sukurtos valstybin\xc4\x97s svarbos poilsio zonos. Didelis ekonomikos nuosmukis \xc4\xafvyko 1992\xc2\xa0m. Padniestr\xc4\x97s konflikto metu.'